โดนมดกัดบริเวณแคมนอกคะ แสบ คัน บวม อยากทราบว่าควรแก้ไขเบื้องต้นอย่างไร และเมื่อไหร่ควรไปพบแพทย์คะ
สวัสดีค่ะ บริเวณแคมนอกหรือแคมใหญ่ ถือเป็นส่วนที่มีผิวหนัง ดังนั้นอาการที่เกิดจากการถูกมดกัด จึงเหมือนผิวหนังบริเวณอื่นๆ โดยปฏิกิริยาที่จะเกิดตามหลังจากการถูกมดกัดขึ้นอยู่กับ 2 ปัจจัยคือ1. การเกิดปฏิกิริยาแพ้ต่อแมลงต่างๆ ซึ่งจะแตกต่างกันไปในแต่ละคน บางคนที่ไม่แพ้ ก็จะไม่อาการอะไร หรือาจเป็นเพียงรอยแดง คันเล็กน้อย และหายได้เองในเวลาไม่นาน บางคนอาจมีอาการแพ้มาก จนเกิดเป็นตุ่มแดงนูน คัน และมีน้ำเหลืองซึม2. ชนิดของมด มดบางชนิดอาจมีพิษ เช่น มดคันไฟ ซึ่งเมื่อถูกกัดจะทำให้เกิดเป็นตุ่มน้ำ หรือตุ่มแดง ที่มีอาการคันมากหรือปวดแสบร่วมด้วยได้ โดยไม่ขึ้นอยู่กับว่าคนนั้นเคยแพ้มดหรือไม่หากไม่เคยมีประวัติแพ้มดมาก่อน และมีอาการปวดแสบ บวมและคันมาก แสดงว่าอาจเกิดจากมดที่มีพิษกัด ในเบื้องต้น ควรทายาแก้แพ้ในกลุ่มสเตียรอยด์เช่นtriamcinolonecream หรือทานยาแก้แพ้ เช่นไฮดรอกไซซีน (hydroxyzine),chlorpheniramine(CPM) เป็นต้น และพยายามหลีกเลี่ยงการเกาเพราะอาจทำให้ติดเชื้อแบคทีเรียแทรกซ้อนได้ หากอาการไม่ดีขึ้น หรือเคยมีประวัติแพ้มดมาก่อน ควรรีบไปพบแพทย์ค่ะ